rlitschk/wikidir huggingface dataset:
Nindörp (hoochdüütsch Nindorf) is en Dörp in de Gemeen Beekdörp, Samtgemeen Obbens, in’n Landkreis Stood, Neddersassen. Dat Dörp liggt an de Eest. De Naveröörd sünd Buxthu in’n Noorden, Pippens in’n Noordoosten, Doans in’n Oosten, Mesborg in’n Süüdoosten, Rahmstörp in’n Süden, Guldbeek un Beekdörp in’n Süüdwesten un Obbens in’n Westen. Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. De Gemeen hett vör den 1. Juli 1972 to de ole Samtgemeen Obbens höört. De is 1972 mit de Kommunalreform in Neddersassen oplööst worrn un Nindörp höört sietdem to de ne’e un gröttere Samtgemeen Obbens. Nindörp is an dissen Dag mit de Gemeen Beekdörp tohoopleggt worrn. Nindörp is evangeelsch-luthersch präägt un höört to dat Kaspel Obbens. För de Kathoolschen is de St.-Maria-Kark in Buxthu tostännig. Nindörp liggt an de Kreisstraat 52, de in’n Noorden na Buxtuud un in’n Süden na Guldbeek löppt. De Kreisstraat 71 geiht in’n Westen na Obbens. För dat Afwater is de Stadtentwässerung Buxthu tostännig. De plattdüütsche Schriever Johann Diedrich
De Eest is en linken Blangenstroom von de Elv un is 44,7 km lang. Se liggt to’n gröttern Deel in Neddersassen un to’n lütten Deel in Hamborg. De Eest hett de Watergöödklass II: beten belast. De Born liggt an’n Westrand von dat Naturschutzrebeed Lümbörger Heid in Ehrhoorn. Von dor flütt se över Wintemaur an de Chaussee un Wintemaur-Gäbesdörp na Noorden na Will. Dor flütt se twischen de Horborger Bargen in’n Oosten un’n Otterbarg in’n Westen dör. Stännig Water hett de Eest eerst vonaf Cordshagen. Denn löppt se wieder na Kakenstörp, Hullnst, Mesborg un Buxthu. Poor Kilometer wieder na Noordoosten geiht de Eest dör Oolland un flütt bi twee Kilometer achter de Grenz na dat Bundsland Hamborg bi Cranz in de Elv (Möhlenbarger Lock, Elvkilometer 634,4). Vör Buxthu is de Eest en sommerkolen Heidbeek mit veel Salmoniden. In Buxthu gifft dat twee Dwarsbowarken, de Fischtreppen hebbt. In Mesborg hett de Möhl ok en Fischtrepp. Twischen Hullnst un Mesborg warrt de Eest veel von Kanufohrers bruukt. De Eest is von de Münn bet na dat Ünnerwater von de Slüüs (km 0,25) an’n Buxthuer Haven en Bundswaterstraat von de Klass I, op de de Seeschippfohrtsstraten-Ordnung gellt. Tostännig is dat Water- un Schippfohrtsamt Hamborg.
Vanadium, fröher ok Vanadin, is en cheemsch Element mit dat Atomteken V un de Atomtall 23. Dat is en Övergangsmetall vun stahlgraue Klöör mit’n licht blauen Schimmer, dat in’n reinen Tostand bannig week is. In’t Periodensystem billt dat tosamen mit de Elementen Niob, Tantal un Dubnium de 5.Grupp oder Vanadiumgrupp. De gröttste Deel vun’t Vanadium warrt in as so nöömt Ferrovanadium in de Produkschoon vun Stahl insett. De Tosatz vun Vanadium in Chrom-Vanadium-Stahl maakt dat Material tager un dormit bestänniger. Ok för vele Leevwesen is Vanadium vun grote bioloogsche Bedüden. To’n Bispeel speelt Vandium en grote Rull bi’t Stüern vun de Enzymen vun’t Phosphoryleeren un warrt vun Bakterien för’t Stickstofffixeeren bruukt. De bekanntste Verbinnen vun’t Vanadium is Vanadium(V)-oxid, wat as Katalysater bi de Produkschoon vun Swevelsüür insett warrt. Dat Element Vanadium is 1801 to’n eersten mol vun den spaanschen Mineralogen Andrés Manuel del Río in en mexikaansch Blieierz, wat later den Naam Vanadinit kregen hett, opdeckt. Vunwegen de velen Klören vun de verschedenen Verbinnen hett he dat Element toeerst Panchromium nöömt, later Erythronium, vun wegen dat sik de Solten bivt ansüürn root farvt. Man, del Río hett sien Opdecken kort later wedder torüchtogen, as toeerst Alexander von Humboldt un later
Peter Sunde Kolmisoppi (alias brokep; * 13. September 1978 in Uddevalla, Sweden) is en IT-Expert ut Sweden mit noorweegsche un finnsche Staatsbörgerschop. He is vör allen bekennt as Mitgrünner von Pirate Bay un Flattr. Sunde is 1978 as Söhn von en finnschen Vader un en norweegsche Moder boren. He hett later in’t IT-Afdeel von de Stadt Lidköping un bi Siemens arbeidt. He hett denn anfungen, bi Pirate Bay mittomaken, wat en Torrenttracker is, de helpt, de Lüüd tohooptobringen, de Datein to’n Uttuuschen över’t Internett anbeedt un de, de jem söcht. An’n 31. Januar 2008 sünd de Bedrievers von Pirate Bay, Sunde, Fredrik Neij, Gottfrid Svartholm un Carl Lundström anklaagt worrn, dat se annere hulpen harrn, dat Oorheverrecht to breken. Disse Pirate-Bay-Prozess güng an’n 16. Februar 2009 loos. An’n 17. April 2009 hett dat Gericht in Stockholm de Anklaagten för schüllig befunnen. De Anklaagten schullen een Johr in’t Fängnis un tohoop 30 Millionen Sweedsche Kronen (üm un bi 2.740.900 Euro) betahlen. De Anklaagten sünd in Beroop gahn un an’n 26. November 2010 hett dat Gericht de Fängnisstraaf op acht Maand dalsett, de Geldstraaf aver op 46 Millionen Kronen hoochsett. Flattr is en Systeem för Mikropayment, dat Sunde tohoop mit Linus Olsson
aXXo is dat Internett-Alias von en nich wieder kennt Person, de in de Tied von November 2005 bet to’n 11. März 2009 en ganze Reeg DVD-Films as Torrents illegal in’t Internett stellt hett, dat elkeen de Datein dalladen un mit annere uttuuschen kann. aXXo sien Datein hebbt jümmer bi 700 MB, dat se jüst op en CD roppasst, en eenheitlich Dateiformat (MPEG-4 ASP) un een in’n Vergliek gode Qualität. Dorüm bruukt Filesharers över to’n Bispeel BitTorrent temlich geern aXXo sien Datein. Eric Garland, Baas von BigChampagne, hett seggt, dat sien Firma funnen hett, dat 33,5 % von de Films, de över Tuuschbörsen uttuuscht warrt, von aXXo weren. Disse gode Roop warrt faken von annere Filesharers utbüüt, de aXXo sien Naam för Datein bruukt, de nich von em sünd, dat mehr Lüüd jem dallaadt. aXXo is toeerst in’n November 2005 bi dat Message Board Darkside_RG opdükert. Von’n 11. November 2007 bet to’n 9. März 2008 weer he nich aktiv. In’n Dezember 2008 weer he bi 1000 illegal wiedergeven Films anlangt. Den letzten Film hett he an’n 11. März 2009 hooglaadt. Dat letzte Teken von em weer en Kommentar op Darkside_RG an’n 19. April 2009. Sietdem is he nich mehr aktiv wesen.
Haile Selassie I. (amhaarsch (ቀዳማዊ) ኀይለ ሥላሴ (Qädamawi) Haylä Səllase, up Platt De Dreeenigkeit ehre Macht (de Eerste)) (* 23. Juli 1892 unner den Naam Ras Täfäri Mäkʷännən (ተፈሪ መኰንን) in Edjersso, Provinz Hararghe, Äthiopien; † 27. August 1975 in Addis Abeba) is de leste Kaiser vun Äthiopien (1930-1936 un 1941-1974 ) ween. Sien Titel as Herrscher is Neguse Negest („De Könige ehr König“) ween. He hett sik 225. Nafolger vun König Salomo nömmt. In’n November 1954 is Haile Selassie dat eerste Staatshööft ut dat Utland overhoop ween, dat de junge Bundsrepubliek Düütschland besocht hett. Haile Selassie is unner den Naam Tafari Makonnen in de Provinz Harar in Äthiopien, ööstlich vun de Hööftstadt Addis Abeba boren wurrn. He weer de Söhn vun den doren Gouverneur (Ras). Nadem de christlich-orthodoxe Aristokratie en Putsch gegen den Throonfolger vun den doden Kaiser Menelik II. Iyasu V. maakt harr, is Makonnen an’n 2. November 1930 unner den Naam Haile Selassie I. to’n Neguse Negest vun Äthiopien kröönt wurrn. Iyasu stunn up de Siet vun de Middelmächt un hett de Christenlüde wegen siene Politik gegen sik upbrocht, mit de he gegen de Islam over frundlich weer. Nun gung dat los un dat Land is moderner
De Flagg vun Schottland besteiht ut en witt Andreaskrüüz (engelsch saltire) up hellblauem Grund. En selten bruukt Version wiest en dunkelblauen Grund up. En offiziell för de Bevölkerung nich tolaaten, aber dennoch faken bruukt Flagg wiest up geelen Grund en root stiegend Lööw, umgeven vun „Lilien-Düppelbalken“. Dat is de Flagg vun den schottschen König de „Lion Rampant“. De schottsch Flagg is en vun de öldsten Flaggen vun de Welt un reckt bit in dat 9. Johrhunnert torüch. En Överlevern vertellt, dat in dat Johr 832 en König Hungus (oder Angus) de Pikten un Skoten in en Slacht tegen de Angelsassen führt hemm sall. Hungus un sien Suldaten wurrn umzingelt un he hett um Erlöösung beden. Wiels de Nacht is hüm de Apostel Andreas (de up en diagonaal Krüüz krüüzigt wurrn weer) erschienen un hett Hungus versekert, dat sien Armee winnen würr. Mörgens nehmen de Wulken an den blauen Himmel de Form vun en diagonaal Krüüz an. De Pikten un Skoten kreegen weer Moot, während de Angelsassen bang un toletzt besiegt wurrn. Siether is dat Andreaskrüüz de Flagg vun Schottland. Dat gifft kien exakte offiziell Definitschoon för den blauen Farvtoon. Dat bruukt Blau änner sück över de Johrhunnerte un gung vun
Michael Praetorius, eegentlich Michael Schultheiß (* 15. Februar 1571 in Creuzburg bi Eisenach; † 15. Februar 1621 in Wulfenbüttel) weer en düütsch Komponist, Organist, Hoffkapellmeister un Gelehrter in Övergang vun de Renaissance- to de Barocktiet. Praetorius weer de Söhn vun den lutherschen Pastor Michael Schulteis, de en Schöler vun Johann Walter weer. Nah Schooljohren in Torgau un Zerbst fung in Frankfort (Oder) ünner de Obhut vun sien beid öllere Bröers, de dor en Pastorenstäe harrn, en Studium vun de Theologie un Philosophie ahn. Ahn bit dorhen geregelten Musikünnerricht harrt de hemm, övernehm he 1587 dat Organistenamt an de dortig Marienkark. 1589 hett he de Stäe aber woll weer upgeven; siet 1592/93 befunn he sück nah eegen Tüügnis in Wulfenbüttel, wo he bald dorup in den Deenst vun den Hartog Heinrich Julius von Brunswieck-Wulfenbüttel treden dee. He wurr Liddmaat vun de sien Hoffkapell, toeerst as Organist, siet 1604 as Kapellmeister. Sien eerste Kompositschonen stammen ut de Tiet um 1602/03. Hör Verapenlichung speegelt in eerster Lien de Musikpleeg an den Hoff to Gröningen weer, enthollt aber ok Kompositschonen, de Praetorius 1603 während den Rieksdag in Regensburg upführt harr. All de Motetten vun disse Sammlung wiesen hüm as en Komponist, de as en
Michael Staksrud (* 2. Juni 1908 in Gran; † 10. November 1940) weer en norweegsch Isflienklöper. Tosommen mit Hans Engnestangen un Ivar Ballangrud hörr he to de to nömmt Hadeland-Trio. He weer mehrfak Weltmeester un ok in den Mehrkamp wurr he Europameester (1934 un 1937) un Weltmeester (1935, 1937). He hett aber nie en olympisch Medaille wunnen. Sien best Platzeeren dor weer en 7. Platz in 1928. Staksrud hett twee Weltrekorde upstellt. An’ 25. Februar 1933 in Hamar weer he in direkter Konkurrenz mit de bitherig Weltrekordholler Hans Engnestangen över de Distanz mit 4:59.1 üm een Teintelsekunn över 3000 Meter beter as de bitherige Weltrekord. An’ 31. Januar 1937 hett he mit 2:14.9 över 1500 Meter in Davos noch en nee Weltrekord schafft. He sall to Dood kommen ween, indem he afsoopen is. Eng, Trond. All Time International Championships, Complete Results: 1889 - 2002. Askim, Norway: WSSSA-Skøytenytt, 2002. Eng, Trond; Gjerde, Arild and Teigen, Magne. Norsk Skøytestatistikk Gjennom Tidene, Menn/Kvinner, 1999 (6. utgave). Askim/Skedsmokorset/Veggli, Norway: WSSSA-Skøytenytt, 1999. Eng, Trond; Gjerde, Arild; Teigen, Magne and Teigen, Thorleiv. Norsk Skøytestatistikk Gjennom Tidene, Menn/Kvinner, 2004 (7. utgave). Askim/Skedsmokorset/Veggli/Hokksund, Norway: WSSSA-Skøytenytt, 2004. Eng, Trond and Teigen, Magne. Komplette Resultater fra offisielle Norske Mesterskap på
Larissa (ok as Neptun VII betekent) is een vun de Maanden vun’n Neptun. To’n eersten mol weer Larissa vun de Astronomen Harold J. Reitsema, William B. Hubbard, Larry A. Lebofsky un David James Tholen opdeckt, as se en Steernbedecken utweert hebbt un dorbi en lichten Helligkeitsaffall an’n 24. Mai 1981 faststellt hebbt. Vun wegen dat Neptun sülvst den Steern to en annere Tiet passeert hett, müss dat en anner’t Objekt wesen. Toeerst weer Larissa vör en Ringbagen vun’n Adams-Ring hollen worrn. As drütt bekannte Neptun-Maand kreeg he eerstmol de vörlöpige Beteken S/1981 N 1. Bekanntgeven weert de Opdecken dör de Internatschonale Astronoomsche Union (IAU) an’n 29.Mai 1981, man dorna künn Larissa nich mehr beobacht warrn. As de Ruumsond Voyager 2 in’n Sommer 1989 an’n Neptun vörbiflagen is, sünd Biller fotografeert un na de Eer sennt worrn. Dorbi weer Larissa as eenzige Maand op ehr Ümloopbahn faststellt. De offizielle Wedderopdecken dör Stephen P. Synnott weer an’n 28. Juli 1989. An’n 2. August hett de Mann de tosätzliche vörlöpige Beteken S/1989 N 2 kregen. De Naam Larissa is vun de IAU an’n 16. September 1991 na de Nymph Larissa ut de greekschen Mythologie, en Dochter vun’n König Pelasgos un Leefste vun Poseidon,
Absalom Themba Dlamini (* 1. Dezember 1950) is en swasilännsch Politiker. He weer Premierminister vun Swasiland van‘ 26. November 2003 bit 16. Oktober 2008. Dlamini weer 1978 Bachelor-Absolvent an de dormalig botsuanisch-swasilännsch Universität. 1987 hett he denn noch sien Master an de Universität vun Nairobi makt. In sien Schooltiet sammel he groot Erfohrungen up verscheeden Rebeeden; so harr he Manager-Positschoonen bi de Swaziland National Provident Fund, bi de swasilännsch Zentraalbank un bi de Swaziland Industrial Development Company. Buterdem deen Dlamini as Verwaltungsrat vun völ swasilännsch Ünnernehmen. Af 1991 weer he Direkter un Vörstandsvörsitter vun Tibiyo Taka Ngwane, en natschonale Organisatschoon to dat Bewohren vun de swasiländsch Kultur un Entwicklung vun wertschaplich Strategien. Dlamini wurr an‘ 14. November 2003 to‘n Premierminister ernannt. König Mswati III. hett hüm mit de „Königlichen Medaille des Obersten Beraters der Königlichen Verordnung von König Sobhuza II.“ ehrt. An‘ 16. Oktober 2008 wurr Barnabas Sibusiso Dlamini sien Nahfolger in dat Amt vun den Premierminister. Politisch Biografie (engelsch) Premierminister vun Swaziland Makhosini Dlamini | Maphevu Dlamini | Ben Nsibandze | Mabandla Dlamini | Bhekimpi Dlamini | Sotsha Dlamini | Obed Dlamini | Andreas Fakudze | Jameson Mbilini Dlamini | Sishayi Nxumalo | Barnabas Sibusiso Dlamini | Paul Shabangu
Rastafari (plattdüütsche un düütsche Utspraak: [[ˌʁastaˈfaːʁi]], in Jamaika meist [ˌɹastafaˈɹaɪ], faken afkört to Rasta ) is en Twieg mank de Religionen up de Welt, de in de 1930er Johre mank de swarten Inwahners vun Jamaika upkamen is. Hüdigendags gifft dat Rastafari-Anhängers up de ganze Welt. Grundlaag vun den Gloven is dat Christendom. Faken betreckt he sik sunnerlich up dat Ole Testament. Rastafari lehrt, dat de vörmolige Negus Negeste (Kaiser) vun Äthiopien, Haile Selassie, de Messias is. In Tosamenhang mit de Grünnen vun de Rastafari-Religion steiht Marcus Garvey, de Grünner vun de Back-to-Africa-Bewegung. Garvey harr in de 1920er Johre vorut seggt, in Afrika scholl en mächtigen swatten König kröönt weern. As denn Haile Selassie (de Naam bedutt „De Dreeenigkeit ehre Macht“) an'n 2. November 1930 na en Putsch to'n Kaiser vun Äthiopien kröönt wurrn weer, hefft de Lüde meent, Garvey sien Profetenwoort, dat weer nu wohr wurrn. Mank de Rastafaris gifft dat verschedene Twiege. En Reeg vun jem hefft sik tohopensloten to so nömmte „Houses“, as Nyahbinghi, Bobo Ashanti oder de Twolf Stämm (Twelve Tribes of Israel, 1968 grünnt vun Vernon Carrington). Hüdigendags hoolt sik bi 24.000 vun de bi 3 Millionen Inwahners vun Jamaika to den Rastafari-Gloven. En vun de
Bredensport oder Freetietsport faat all sportliche Aktivitäten tohopen, de vör allen för de Fitness un Wehl, as Utgliek bi Mangel an Bewegen oder eenfach to’n Spaaß an’n Sport utöövt warrt. Dormit grenzt sik de Bredensport vun’n Wettkamp- un Leistungssport af. Bredensport warrt vör allen in de Freetiet bedreven, slutt aver ok den Schoolsport un den Bedriefssport mit in. En eenheitliche Defintischoon vun den Begreep Bredensport gifft dat nich. De Düütsche Sportbund hett 1975 defineert, dat een ünner Bredensport „jede sportliche Aktivität“ versteiht, de „nich as Wettkamp bedreven warrt“. Man, sünners bi’n Mannschopssport sünd Wettkämpen ok in’t Rebeet vun’n Bredensport begäng un sülvstverständlich. Wopp un Dieckert (2005) hebbt den Freetietsport bestimmt as „Sport för mööglichst vele Lüüd“, de dör veelsietige Bewegungsantwoorten kenntekent is un em to’n „Sport för jeedeen“ maakt. In en differenzeert Modell geiht Wopp vun en wiet Sportverständnis ut, dat „Wettkämp op ünnere oder middlere Even mitinsluten deit“. Opstunns formuleert de Düütsche Olympische Sportbund allgemeen: „Dat Sportanbott schall de Lüüd as bewegens- un lieforienteerten Entwickeln vun de Persönlichkeit denen un strevt Gesundheit in physische, psychische un soziale Hensicht an“ . Butendem gifft dat twee liecht ünnerscheedliche Definitschonen vun’n Bredensport: Sport, de in de Breed vun dat Volk, also in
Norbert Meier (* 20. September 1958 in Reinbek) is en ehmalger düütsch Footballspeler un hüüdig Footballtrainer. 1983 wurr he as Bremer Sportler vun dat Johr uttekent. He hett van 1981 bit 1992 292 Spelen för Werder Bremen un Borussia Mönchengladbach in de Football-Bundsliga makt. 1988 wurr he mit Werder Bremen düütsch Meester. He speel in dat offensiv Middelfeld. För de düütsch Natschonalmannschap keem he tüschen 1982 un 1985 to 16 Insatzen, in de he twee Doren schaaten hett. Nah sien aktiv Tiet weer Meier van 4. Januar 2003 bit 8. Dezember 2005 Trainer bi MSV Duisburg in de Football-Bundsliga. Tovör weer he vun November 1997 bit März 1989 as Trainer bi Borussia Mönchengladbach un dorvör un dorna för de Amateurmannschap vun de Vereen tätig. Siet den 10. September 2006 weer Norbert Meier bi Dynamo Dresden as Trainer tätig. Dort wurr he allerdings an‘ 24. September 2007 vör de Tiet entlaaten. An‘ 1. Januar 2008 wurr Meier denn Chefftrainer bi Fortuna Düsseldörp. Norbert Meier bi Fußballdaten.de
Gregor II. (* 669 in Rom; † 11. Februar 731 ok dor) weer Paapst van 715 bit 731. He weer de Söhn vun Marcellus ut de Familie vun de Savelli. He wurr 669 in Rom boren. Ünner Paapst Sergius I. wurr he päpstlich Bibliothekar, an‘ 19. Mai 715 wurr he Paapst. Bedüüdend is he dordör, dat he Bonifatius 719 mit de Missioneerung vun Düütschland beupdragt hett. 722 hett he hüm to’n Bischop ernannt. Buterdem betoon he in en Schrieven an Karl Martell, dat he Bonifatius mitgeev, de good Beziehungen tüschen Rom un den Franken. Mit Byzanz geev dat in disse Tiet stark Utnannersetten wegen hooch Tributforderungen vun den Kaiser. Gregor II. is an‘ 11. Februar 731 storven. He wurrd as Hilliger verehrt. Sien lithurgisch Gedenkdag is in‘ Martyrologium Romanum de 13. Februar. Friedrich Wilhelm Bautz över Gregor II. in dat Biographisch-Bibliographisches Kirchenlexikon (BBKL) Rudolf Schieffer: Gregor II. In: Lexikon des Mittelalters, Bd. 4 (1989) Sp. 1666–1667. Gregor II.. Mehr Biller, Videos oder Audiodateien to’t Thema gifft dat bi Wikimedia Commons. Indrag in de Catholic Encyclopedia (engelsch, Utgaav 1913) Gregor II. in de Katalog vun de Deutsche Nationalbibliothek Personennaamdatei
De Havaneser is en vun de FCI anerkannt Hunnenrass ut Düütschland ( FCI-Gruppe 9, Sektion 1, Standard Nr. 250). Dat Tuchtbook führt de FCI. Disse Rass stammt ut de westlich Middelmeergegend un hett sück langs de spaansch un italieensch Meeresküst entwickelt. Offenbar wurrn disse Hunnen all fröh dör italieesnch Överseekapitäne in Kuba inführt. Intüschen sünd aber all Havaneser-Blootline in Kuba utstorven; anschienend kunnen aber eenzelt Hunnen ut Kuba rutsmuggelt wurrn, deren Nahkommen in de USA överleevt hebbt. Hüüd is de Havaneser in de ganz Welt beleevt, woll ok dorüm, wiel dat hüm, in‘ Ünnerscheed to de blots in witt tüchst anner Bichons (Malteser, Bologneser, Bichon Frisé), in völ Farven gifft. Dat Deckhoor is düchtig lang (12 bis 18 cm bi en utwussen Hund), week, glatt oder gewellt un kann lockig Strähnen billen. He hett meest kien Ünnerwull; en Hoorwessel tüschen Winter- un Sömmerfell gefft dat nich. De Farv is selten vullstännig reinwitt; falbfarven in verscheeden Tönungen vun hellfalbfarven bit havanafarven (tabakfarven, root-bruun); in disse tolaaten Farven gefleckt; licht swaart wulkt is aber ok tolaaten. De licht spitz utloopen Hangohren sünd relativ hooch ansett, nich anliggend un dicht mit lang Fransen besett. De Ruut wurrd hooch dragen, entwedder in Form vun
Melvin Sparks (* 22. März 1946 in Houston; † 15. März 2011 in Mount Vernon, New York) weer en US-amerikaansch Gitarrist vun den Soul-Jazz, Hard Bop un Rhythm and Blues. Sparks fung in dat öller vun elf Johren mit dat Gitarrespelen an; mit 13 Johren is he all tosommen mit B. B. King uptreden. 1963 wurr he Liddmaat vun de Band The Upsetters, de as Begleitband för Stars as Little Richard, Sam Cooke un annern speel. Nahdem he de Upsetters verlaaten harr, hett 1966/67 mit Jack McDuff arbeit. Enn vun de 1960er un in de 1970er Johren hett Sparks mit Hank Crawford, Lou Donaldson, Charles Kynard un Charles Earland arbeit. Mit Earland nehm he 1969 dat Album Black Talk up. In de 1980er Johren wark he mit Jimmy McGriff (Blue to the Bone), 1996/97 noch mal mit Hank Crawford un mit Joey DeFrancesco, 2000 mit de sien Vader Papa John DeFrancesco. 2001 nehm he mit Red Holloway dat Album Keep that Groove Going! up. Sparks wark buterdem an Upnahmen vun Bob Cunningham, John Patton, Lonnie Smith/Lee Morgan (Think, 1968 auf Blue Note), Sonny Stitt, Grover Washington, Jr. un Reuben Wilson mit. He nehm in de 1980er un 1990er Johren eenig
De Bravo Otto (offizielle Schrievwies BRAVO Otto) is en Pries, den de Bravo-Lesers dör Afstimmen an jemehr leefsten Stars verlehen künnt. De Pries warrt siet 1957 jeed Johr vergeven. In de Twüschentiet gifft em dat in Gold, Sülver un Bronze, un siet 1996 as Ehren-Otto ok för’t Levenswark in Platin. In de Fröhtiet vun dissen Pries geev dat blots een Mann un een Fro as Priesdrägers. Eenige vun jem weern James Dean un Maria Schell (1957), Romy Schneider (1958), Liselotte Pulver (1966) un Ruth Leuwerik (1962). Eerst later weern denn mehrere Ottos vergeven. Intwüschen gifft dat Priesen in ölven Kategorien: Supergrupp Rock, Supergrupp Pop, Supersinger, Supersingersche, Superrapper internatschonal, Superrapper natschonal, TV-Star weiblich, TV-Star männlich, Filmstar weiblich, Filmstar männlich un Comedy-Star. Vun de Redakschoon warrt twee wietere Priesen vergeven: de Shootingstar vun’t Johr un de Ehren-Otto för’t Levenswark vun Künstlers, de lange Johren Spood harrn. De Figur schüll toeerst en Belüchter dorstellen, de so en Oort vun Bravo-Maskottchen weer. In’t Johr 1965 weer de vun en Indianer-Figur aflöst, vunwegen dat to de Tiet de Karl-May-Filmen jemehr grote Tiet harrn. Bit 1972 is de Pries jümmer to Anfang vun’t Johr verleht worrn, weer denn aver op’t Johresenn verleggt. Vun dorher is 1972
Péter Dely (* 5. Juli 1934 in Sárospatak; † 29. Dezember 2012) weer en ungaarsch Schachmeester. Dely wurr 1962 Internatschonaler Meester un 1999 Ehren-Grootmeester. He hörr in de 1960er un 1970er Jahren to de starkst ungarisch Speler un wurr 1969 Landsmeester. För de ungaarsche Natschonalmannschap nehm Dely tweemal an Mannschapseuropameesterschapen deel. 1965 wunn he mit de Mannschap Bronze und 1970 de Sülvermedaille. Dely hett in folgend Turnieren wunnen oder vördere Platzen beleggt: I. Platz in Reggio nell’Emilia (1960/61), I-II. Platz in Polanica-Zdrój (1965), I. Platz in Budapest (1967), I. Platz in Bagneux (1970) un I-II. Platz in Luxemborg (1971). Sien best historsch Elo-Tall weer 2584 in‘ Januar 1971. Siet dat Johr 2000 is he bi de FIDE aber as nich mehr aktiv führt wurrn. In sien Partie mit Swaart tegen Károly Honfi bi de ungaarsch Meesterschap 1965 hett Dely eerstmals en Buernopfer in de Taimanow-Variante in de Siziliaansch Verteidigung utprobeert. Disse Toog wurr berühmt, as Garri Kasparow de tegen Anatoli Karpow mit Spood in twee Partien bi de Schachweltmeesterschap 1985 speel. Hüüd wurrd de Variante faken nah beid Speler Kasparow-Dely-Gambit nömmt. FIDE-Koort Schachpartien vun Dély up chessgames.com (engelsch) Olimpbase III Memoriał Akiby Rubinsteina Polanica Zdrój 1965 ChessBase Megabase 2007